Της πήρε πολύ καιρό να ξεπεράσει τον Πέπε.
Αλλά ήταν πολύ δυνατή γυναίκα.
Έχω δει τη Σάρα θλιμμένη μόνο όταν πέθανε ο Πέπε. Μόνο τότε.
Όταν πέθανε ο Πέπε,
το χαμόγελό της έσβησε.
Τα μάτια της Σάρα δεν ήταν ίδια, αν και δεν έκλαψε.
Όντως παρατήρησα ένα πριν και ένα μετά
τον θάνατο του πατέρα μου.
Ο πατέρας μου ήταν ο σύνδεσμος που μας ένωνε.
Την οικογένεια, τη μητέρα μου, εμάς, τα πάντα.
Η ζωή μου θα άλλαζε πολύ αν έμενα στη Μαγιόρκα.
Είχα θυμώσει πολύ με τη μητέρα μου.
Γιατί το κάνεις αυτό; Γιατί με χωρίζεις
από ό,τι με συνδέει με το νησί;
Ήταν γενναίο να πάει στη Μαδρίτη
λέγοντας "Δεν μπορώ να συνεχίσω εδώ"
όπου ίσως δεν ένιωθε άνετα
να είναι 100% υπεύθυνη για τα παιδιά της.
Τώρα μπαίνω στη θέση της και λέω μπράβο.
Δεν ήταν εύκολο να αφήσει τη ζωή στη Μαγιόρκα
που είχαμε στη βίλα στη Να Μπεργκουέσα.
Οπότε, όταν έπρεπε να δουλέψει, ήταν η Σούπερ Σάρα,
αλλά επειδή ήταν σπουδαία ηθοποιός.
Ήταν απόλυτα ηθοποιός.
Πάμε. Ησυχία στο πλατό. Γυρίζουμε.
Έτοιμοι;
-Θα έλεγες ότι ήταν φοίνικας; -Ναι.
Ήταν δυνατή. Πολύ δυνατή.
Σούπερ Σάρα, σούπερ γυναίκα.
Με ψάχνουν εδώ και μέρες.
Και δεν μπορούν να με βρουν, οι δυνάμεις μου τους εμποδίζουν.
Είμαι μεταλλαγμένη. Είμαι η Σούπερ Σάρα.
Με καταδιώκουν και με συκοφαντούν για το τίποτα.
Γιατί εγώ κάνω κουμάντο.
- Σάρα Μοντιέλ. - Σάρα Μοντιέλ.
Σάρα Μοντιέλ.
Η δεκαετία του '90 ήταν περίπλοκη
για τις συναδέλφους της Σάρα και για εκείνη,
γιατί η μουσική, οι ταινίες, ό,τι γινόταν τότε,
διέφερε πολύ από ό,τι είχε γίνει πριν.
Το παρελθόν είναι παρελθόν. Μόνο το παρόν έχουμε.
Κι αυτήν την ιδέα, τόσο συνηθισμένη στη σόου μπίζνες και στους σταρ,
ότι πρέπει πάντα να κάνεις κάτι,
η Σάρα την είχε ήδη.
Σάρα!
Σάρα! Σούπερ Σάρα!
Ανακάλυψα ότι η αστυνομία με ψάχνει εδώ και μέρες
Και δεν μπορούν να με βρουν Οι δυνάμεις μου τους εμποδίζουν
Επειδή είμαι εγώ
Εγώ κάνω κουμάντο
Γιατί είμαι εγώ, η Σούπερ Σάρα
Είμαι μεγάλος θαυμαστής της ποπ περιόδου της Σάρα,
που ξεκίνησε με έναν δίσκο που λέγεται Purisimo Sara.
Είχα την τύχη να έχω γύρω μου υπέροχους ανθρώπους,
νέους συνθέτες.
Κινείται στο ρυθμό των νέων εποχών, αναγεννιέται εκ νέου.
Αποφάσισε να επανεφεύρει το ρεπερτόριό της
και να καταφύγει στους νέους της εποχής.
Σ' αυτό το άλμπουμ υπάρχουν τραγούδια της Σαμπίνα.
Δύο συνθέτες, όπως ο Χοσέ Μαρία Κάνο
-από την μπάντα Mecano. -Του Κανούτ.
Επίσης, ο Κάρλος Μπερλάνγκα, εξαιρετικά ταλαντούχος.
Η Σάρα είπε "Είστε μοντέρνοι, αλλά εγώ είμαι πιο μοντέρνα".
Παρουσιάζει το Purisimo Sara και χορεύουμε το "Macho".
Όταν ο χορογράφος με καλεί να δουλέψω, λέω όχι.
Δουλεύω με τη Σάρα!
Μιλάμε για έξι, επτά χρόνια που η Σάρα ήταν ποπ ντίβα,
ήταν η Μαντόνα της ισπανικής σκηνής.
Έγινε κάτι πολύ αστείο. Η χορογράφος ετοίμαζε χορογραφία
και όλοι οι χορευτές, τα αγόρια, την περικυκλώναμε.
Ήταν σε σεζλόνγκ. Κάποια στιγμή χορεύαμε
κι έπρεπε να την πλησιάσουμε.
Σκέφτηκα "Ας σεβαστούμε τον χώρο της".
Μας σταμάτησε και είπε "Όχι. Είμαι η Σάρα, αγγίξτε με!"
Άρχισε να σηκώνει το πόδι της και είπαμε
"Να δούμε ποιος θα πιάσει το πόδι της".
Υπέροχο.
Ατρόμητη, μια γυναίκα που ποτέ δεν φοβόταν.
Ίσως οι συνομήλικοί της να είχαν επιφυλάξεις, μα η Σάρα τολμούσε.
"Μαμά, γιατί δεν κάνεις ισπανικό μπακαλάο ;"
Είπα ναι. Έχω τρία τραγούδια μπακαλάο,
-αλλά το μπακαλάο... -Ισπανική τέκνο.
Η Σάρα έκανε μπακαλάο.
Καπνίζω, περιμένω τον άντρα που αγαπώ
Πάρε αυτό. Κάν' το.
Πίσω από τα χαρούμενα παράθυρα
Χειροκρότημα. Μάλιστα.
Αν αυτός είναι ο ρυθμός της στιγμής,
γιατί να σκέφτεσαι πίσω και να πηγαίνεις στο παρελθόν;
-Όταν είσαι στο παρόν... -Οι καλοί καλλιτέχνες, λένε,
-είναι μπροστά από την εποχή τους. -Φυσικά.
Και τώρα μια κλασική σταρ, όπως εσύ, συμβαδίζεις με την εποχή.
Αυτή η ιδέα ήταν τόσο εδραιωμένη στους σταρ,
ότι πάντα πρέπει να κάνεις κάτι,
αλλά και επειδή σου αρέσει, η Σάρα το είχε αυτό.
Και νομίζω ότι αυτό δείχνει την τεράστια ευφυΐα της,
το ότι το διέκρινε αυτό, ενώ άλλοι δεν μπορούσαν.
Θα έλεγα ότι ήταν η μόνη που επί δεκαετίες
φορούσε περούκες.
Ήταν πληθωρική.
Τα νύχια της, προφανώς, ήταν πολύ μακριά.
Βάφω τα νύχια μου, επειδή είμαι πολύ μοντέρνα.
Ήταν πρωτοπόρα στα νύχια. Φόρεσα νύχια μετά τη γιαγιά μου κι εκείνη.
Πάω συνέχεια στη Νέα Υόρκη, στο Λονδίνο
και βλέπω ότι τα χρωματιστά νύχια είναι της μόδας.
Είχε πράσινα νύχια ή τους έβαζε στρας.
Μετά ήρθε η Ροσαλία και πολλές διεθνείς τραγουδιστές.
-Τώρα τους έβαλα στρασάκια. -Στρας.
-Για να δούμε. -Μικρά στρασάκια.
Έκανε ό,τι ήθελε.
"Τι θέλω να κάνω σήμερα;"
Λέω να βάλω αυτό το τιρκουάζ πράγμα εδώ
και να καλύψω όλη αυτή την περιοχή με φανταχτερό γκλίτερ,
ώστε να τους θαμπώσω όλους ακόμα περισσότερο.
Ό,τι είναι στη μόδα σήμερα,
το contouring, η βελτίωση των ματιών, το eyeliner, το γατίσιο μάτι,
όλα αυτά τα έκανε η Σάρα Μοντιέλ από τη δεκαετία του '60.
Είναι διαχρονικό λουκ.
Θα μπορούσε να το φορέσει η Κιμ Καρντάσιαν, η Μπελούτσι...
Ξέρεις τι σου αρέσει, πώς φαίνεσαι ωραία και πώς θες να φαίνεσαι.
Νομίζω ότι η Σάρα πάντα ήξερε πώς ήθελε να φαίνεται.
Γι' αυτό επέμενε
να βάζουν τα διάσημα καλσόν της στις συνεντεύξεις.
-Εσύ είσαι αυτός; -Φυσικά.
-Εσείς οι δύο με τρομάξατε. -Σάρα, τα φοράμε
γιατί πάντα χρησιμοποιείς το καλσόν...
Φυσικά, το διάσημο καλσόν.
Δεν το βάζεις έτσι.
Το καλσόν είναι για να το βάλεις στην κάμερα για να φύγουν οι ρυτίδες.
Έφερνε καλσόν στα πλατό για 40 χρόνια και γελούσαμε.
Ήταν ο προάγγελος του φίλτρου.
Οι χορευτές ήμασταν 15 χρόνια νεότεροι.
Φαινόμασταν σαν μωρά.
Είναι τεχνητή νοημοσύνη, ήταν σαν γαμημένη τεχνητή νοημοσύνη.
Ήταν πολύ έξυπνη.
Θυμάστε όταν πήγε στην εκπομπή των Φερνάντο Σβαρτς και Άνα Σινιέζ
και φορούσε το καλσόν λες και θα τους λήστευε;
Το καλσόν είναι σημαντικό για να μη φαίνονται οι ρυτίδες μου.
Ο κόσμος δεν μπορεί να φανταστεί πόσο αστεία ήταν, τι χιούμορ είχε.
Η Σάρα γελούσε συνέχεια με τον εαυτό της.
Φαίνεται μια χαρά, μεταξύ άλλων, χάρη στην πρόσφατη πλαστική της.
Με το περισσευούμενο δέρμα μου, έφτιαξα δερμάτινα πορτοφόλια.
Αυτό είναι το χιούμορ της Σάρα.
Ήταν έξυπνο να παρωδήσει την επέμβασή της,
γιατί τότε όλοι σκέφτονταν την πλαστική επέμβαση.
Ήταν πρωτοπόρα ακόμα και σ' αυτό.
Είναι τόσο εντυπωσιακή που μπορεί να κοροϊδεύει τον εαυτό της.
Αν θέλετε να έχετε παρόμοια ομορφιά,
-όχι την ίδια, προφανώς... -Βάλε το καλσόν.
Βάλτε το καλσόν στην κάμερα και θα δείτε πώς δουλεύει.
-Ευχαριστώ, Σάρα Μοντιέλ. -Ευχαριστώ.
Η Σάρα Μοντιέλ ήταν έντονη προσωπικότητα.
Το βλέπουμε ειδικά στις τηλεοπτικές εμφανίσεις της.
Και μετά της ήρθε η ιδέα ότι το σόου θα είναι η ίδια.
Είδαμε να σώζουν τη Σάρα Μοντιέλ από φωτιά.
Χάρη σ' αυτούς.
Ήταν γεμάτο καπνό.
Κι έχουμε δει τη Σάρα Μοντιέλ να τραγουδάει σε φυλακή.
Και το 1995, σε ηλικία 67 ετών,
πόζαρε ξανά για το περιοδικό Ιντερβιού.
Τότε ήταν ήδη μια κυρία, όπως λένε στις ΗΠΑ, κάποιας ηλικίας,
που δεν φορούσε σουτιέν, φορούσε χαμηλά ντεκολτέ.
Αν το σχολίαζες, έλεγε "Απλώς είμαι φανταστική".
Της αρέσει ο εαυτός της, γιατί να αλλάξει;
"Βάζω όσες πούλιες θέλω.
Βάζω όσο μακιγιάζ θέλω και πάω όπου θέλω".
Ποτέ δεν σκέφτηκε την ηλικία της.
Κι αυτό είχε ήδη επικριθεί.
Γιατί είμαι κάποιας ηλικίας και το έχω περάσει.
Είναι πολύ μεγάλη για το Ιντερβιού.
Τι δουλειά έχει να υιοθετεί παιδιά;
Τι δουλειά έχει να ανεβάζει σόου;
Πολλές γυναίκες που ήταν γνωστές
για την ομορφιά τους και για τον ερωτισμό τους
δεν συγχωρούνται όταν γερνούν.
Οι μεγαλύτερες γυναίκες κρίνονται
με ιδιαίτερα αυστηρό τρόπο από την κοινή γνώμη.
Κοίτα αυτό το χτένισμα. Είναι απαίσιο.
Ο ίδιος ο Φρέντι Κρούγκερ τρέμει όταν βλέπει τα νύχια της Σάρα.
Θυμώνει, αλλά αν ήταν μαμά μου, δεν θα την άφηνα να βγει.
Πονάει να βλέπεις έναν καλλιτέχνη που τον κακομεταχειρίζονται,
ως καλλιτέχνης, πονάει πολύ.
Η Σάρα είχε το θάρρος να βγει έξω χωρίς να βαφτεί. Μη φοβάστε.
Μη φοράς διαφανή ρούχα, γιατί έχεις πιασίματα
και αν τα φοράς και ο κόσμος τα δει, φαίνονται απαίσια.
Ήταν ανελέητοι με τη Σάρα.
Δεν της επιτρεπόταν να γεράσει
και τιμωρούνταν επειδή δεν είχε τέλειο σώμα,
επειδή είχε ρυτίδες στο πρόσωπο.
Δεν ξέρεις ότι ο κόσμος
δεν σε βλέπει όπως παλιά;
Αυτό που λένε αξιοπρεπή γήρανση, ένας αηδιαστικός όρος,
γιατί υπονοεί ότι το άτομο πρέπει να γερνάει όπως θεωρείτε ότι πρέπει,
δηλαδή να μην βάφει τα μαλλιά του,
να μην κάνει πλαστικές, να μη φορά διάφανη μπλούζα.
Φοράω μια διαφανή μπλούζα, τις φοράω εδώ και 30 χρόνια.
Άλλο ένα παράδειγμα αντρικής σοβινιστικής άγνοιας.
Τη γελοιοποιούσαν.
Ακούς εκπομπές από τα παλιά και λες "Πώς μιλάει έτσι ένας παρουσιαστής;"
Το καλύτερο για εκείνη είναι να κλειστεί στο σπίτι
και να σταματήσει να βγαίνει και να γελοιοποιείται στα κλαμπ.
"Πώς φοράει η Σάρα Μοντιέλ αυτά τα φορέματα;"
"Θα μπορέσει η Σάρα Μοντιέλ να ανέβει στη σκηνή;
"Έχει βάλει 20 κιλά".
Είναι λίγο πιο γεμάτη. Δηλαδή, όχι λίγο.
Τους άφησες να σε λένε...
Η υποτιθέμενη αξιοπρέπεια
που απαιτείται από τις γυναίκες σταρ που γερνάνε
είναι η χιλιοστή φυλακή που μας επιβάλλουν.
Τι έκανε η Σάρα; Συνέχισε να συμμετέχει σε εκπομπές
όπου συχνά δεν γελούσαν μαζί της,
αλλά εις βάρος της,
όμως πάντα ήξερε πώς να το χειριστεί με συγκεκριμένο τρόπο.
Έτσι είστε οι δημοσιογράφοι.
-Πώς είμαστε; -Θεϊκοί.
Και η Σάρα κάπως επαναστάτησε γιατί δεν προσπαθούσε να κρυφτεί.
Είχε εργασιακή ηθική.
Έτσι είναι η δουλειά τώρα, έτσι είναι η τηλεόραση κι η γλώσσα.
-Και τα κατάφερε. -Σταρ;
Σταρ είμαι εγώ.
Ήταν σε μια φάση, όπως λένε,
μετά από μια τόσο παθιασμένη ζωή, σε μια πιο βαρετή φάση.
Της άρεσαν τα περιοδικά. Μια μέρα κοιτούσε το περιοδικό Hola
και ξαφνικά είδε την Τζόαν Κόλινς στο εξώφυλλο
με έναν επιχειρηματία 35 χρόνια νεότερό της.
Πολλές σταρ το έχουν κάνει. Η Λάιζα, η Ελίζαμπεθ Τέιλορ.
Η Ελίζαμπεθ Τέιλορ πάει για αποτοξίνωση,
γνωρίζει έναν οικοδόμο
και τον παντρεύεται.
Παντρεύονται ανθρώπους
που εμφανίζονται ξαφνικά στη ζωή τους, είναι αναπάντεχο.
Νομίζω ότι πήρε όλα όσα συνέβαιναν στον κόσμο,
έφτιαξε ένα πολύ καλό κοκτέιλ και είπε "Η επόμενη θα είμαι εγώ".
Γεια σου, Σάρα.
Όπως βλέπεις, πέτυχα την Κάρι εδώ.
Δεν πίστευα ότι θα πραγματοποιηθεί αυτό το όνειρο.
Να γνωρίσω ανθρώπους που σε ξέρουν προσωπικά.
Οι γονείς μου με πήγαιναν να δω τις ταινίες σου
και η αλήθεια είναι ότι εντυπωσιάστηκα
από την ομορφιά σου στη μεγάλη οθόνη.
Η αλήθεια είναι ότι από τότε, είδωλό μου είναι η Σάρα Μοντιέλ.
Μου είπε ότι γνώρισε κάποιον μέσω του ίντερνετ.
Μια μέρα μού είπε "Πέδρο, ερωτεύτηκα". Δεν το πίστευα.
Σε ποιον θα αφιέρωνες το τελευταίο σου κουπλέ ;
Θα το αφιέρωνα στον άντρα που γνώρισα μέσω του διαδικτύου.
-Αποκλείεται! -Ναι.
Η Σάρα Μοντιέλ προϋπήρχε και του Tinder.
-Διαδικτυακή αγάπη, πάθος. -Ναι.
Πρέπει να ενημερώνεσαι. Αλλά είναι πολύ νέος.
Ο Τόνι ήταν θαυμαστής. Μεγάλος θαυμαστής.
Ήταν σινεφίλ. Θαυμαστής με όλη την έννοια της λέξης.
Μου είπε ότι είχε φίλο,
έναν Κουβανό, που ήταν υπέροχος, πολύ νεότερος από εκείνη,
αλλά τη φρόντιζε και θα τη συντρόφευε για πάντα.
Πιστεύω ότι η ιστορία του Τόνι Χερνάντεζ ήταν αληθινή,
γιατί, ας θυμηθούμε,
δίδασκε κινηματογράφο στο Πανεπιστήμιο της Αβάνας.
Ήταν ειδικός και θαυμαστής της.
Σε ποιον δεν αρέσει να ξέρουν τις παλιές του ιστορίες;
-Έτσι γνωρίστηκαν -Για να δω το πούρο.
Η Σάρα ήταν μόνη κι όταν είδε ότι ο Τόνι
της έδινε προσοχή που δεν έπαιρνε από άλλους,
αμέσως όρμησε.
Δεν ξέρω αν ήταν απελπισμένη.
Πολύ καλά.
Όλοι οι φίλοι της ήμασταν δίπλα της.
Καταλάβαινα τη σχέση της με τον Τόνι,
τα παιδιά της ήταν ήδη μεγαλύτερα τότε.
Μετά είπε "Θα έχω συντροφιά, θα είμαι ευτυχισμένη".
Μου το είπε με αυτά τα λόγια.
"Δεν θέλω να είμαι μόνη, νιώθω πολύ μόνη".
Υπάρχει κάποιος που με λατρεύει, με σέβεται, είναι λάτρης του σινεμά.
Η Σάρα νιώθει ότι την καταλάβαινε, ότι ήξερε το παρελθόν της,
και πάνω απ' όλα νιώθει συντροφιά.
Αντίο.
Ο Ζέους και η Ταΐς φοβούνταν ότι η σχέση με τον Χερνάντεζ
θα έβλαπτε την εικόνα της μητέρας τους.
Τα παιδιά μου έχουν μέλλον, αλλά εγώ δεν έχω. Έχω το παρόν.
Οι ανάγκες τους καλύπτονταν.
Η αγάπη που νιώθει κάποιος για το είδωλό του
και η αγάπη που θέλει κάποιος
που δεν μπορούν να τη δώσουν άλλοι, πρέπει να έρχεται από έναν άντρα.
Θα ζήσω το παρόν στο έπακρο.
Ξέρεις τι σημαίνει "στο έπακρο"; Στο έπακρο.
Μην το σκέφτεσαι καν, δεν αποδίδει, δεν σε ωφελεί,
δεν σ' αγαπάει, ακόμα κι αν το πιστεύεις.
Ίσως πρέπει να φας τα μούτρα σου για να το καταλάβεις.
Μου έχει συμβεί με τις συντρόφους μου.
Η μαμά μου έλεγε "Πρόσεχε". Κι εγώ έλεγα "Όλα καλά".
Και μου την έφεραν.
Όταν τα παιδιά της είπαν "Ή αυτός ή εμείς"
και έφυγαν από το σπίτι, σας διαβεβαιώνω ότι πληγώθηκε.
Τα παιδιά της δεν το δέχτηκαν
και υπέφερε πολύ.
Πάνω απ' όλα, θυμάμαι το άγχος της όταν έφυγαν τα παιδιά της.
Πόσο άσχημα ένιωθε, πόσο απελπισμένη ήταν.
Καταλαβαίνω απόλυτα τη θέση των παιδιών της.
Κι εγώ θα έφευγα. Θα είχα φύγει.
Η Ταΐς δήλωσε
ότι δεν νιώθει άνετα μ' αυτήν τη σχέση.
Είμαι χήρα εδώ και 10 χρόνια
και δεν δίνω λογαριασμό σε κανέναν, ούτε στα παιδιά μου,
για το αν θα παντρευτώ ή όχι, αν θα παντρευτώ κροκόδειλο
ή μουλάρι, δεν με νοιάζει.
Και λέει "Τι θα γινόταν αν παντρευόμουν;"
Πρέπει να το δημοσιεύσεις στο Hola
και να τους χρεώσεις μια περιουσία.
Μου είπε να μην το πω σε κανέναν,
ότι είχε δώσει αποκλειστικό. Πολύ καλό αποκλειστικό.
Η Σάρα έχει κανονίσει τα πάντα με το περιοδικό Hola,
αλλά τα σχέδιά της ματαιώνονται όταν ο δικαστής
που θα τους πάντρευε έκανε πίσω 24 ώρες νωρίτερα.
Πάνε στο δικαστήριο.
Νομίζουν ότι δεν το ξέρει κανείς, συνοδεύονται από δύο μάρτυρες.
Και τι γίνεται; Η είδηση διαρρέει από τηλεοπτική εκπομπή.
Η Σάρα Μοντιέλ και ο Τόνι Χερνάντεζ ήρθαν να παντρευτούν.
Θα το επαληθεύσουμε.
Όχι μόνο έρχονται όλα τα ΜΜΕ στο δικαστήριο,
αλλά και οι θαυμαστές της Σάρα.
Βγαίνουν ξεχωριστά. Η Σάρα βγαίνει πρώτη.
Σάρα, τι κάνεις;
Σάρα, τι κάνεις; Μόλις παντρεύτηκες;
Αποκλείεται. Μα τι τρέχει; Μα τι είναι αυτή η επινόηση;
Η Σάρα Μοντιέλ μάς άφησε το πρώτο μιμίδιο του 21ου αιώνα.
Μα τι τρέχει;
Μα τι είναι αυτή η επινόηση;
Ήρθαμε να κάνουμε τα χαρτιά, θα παντρευτούμε αύριο ή τη Δευτέρα.
Γιατί εδώ είναι αδύνατο να πεθάνεις και να παντρευτείς.
Χρειάζεσαι 800.401 χαρτιά.
Όταν βγήκαμε έξω, ήταν 2 Μαΐου.
Ο Τόνι περίμενε λίγο και μετά βγήκε.
Είχαν αλλάξει ρούχα, αφού ήξεραν ότι τα ΜΜΕ ήταν εκεί.
Με συγχωρείτε. Ένα λεπτό. Τόνι, μια στιγμή.
Ήρθα μόνο να πάρω την εφημερίδα από την Κούβα.
Ο αιώνας μπαίνει με τους Πύργους
και συνεχίζει με τον γάμο της Σάρα Μοντιέλ.
-Να ζήσει η νύφη κι ο γαμπρός! -Να ζήσετε!
Φαντάσου πόσο έξυπνη ήταν που έδωσε αποκλειστικό.
Είναι πολύ έξυπνο, αγάπη μου. Αυτή είναι σταρ.
Ξεφεύγετε από το θέμα.
-Συγχαρητήρια, μόλις παντρευτήκατε. -Μα δεν παντρευτήκαμε!
Ακολουθεί μια ιστορία που θα γινόταν καλή ταινία.
Ακόμα κι ο μακιγιέρ κρύβεται στο πορτ μπαγκάζ.
Είχε αυτά τα κόκκινα, ίσια μαλλιά, και κάνει φιγούρα σε όλη την Ισπανία.
-Ευχαριστούμε, Σάρα. -Ευχαριστούμε, Σάρα.
-Φυσικά και παντρεύτηκε. -Να ζήσει η νύφη κι ο γαμπρός!
Έγινα κουμπάρος επειδή επέμενε.
Αλλά ούτε εγώ ένιωθα άνετα με τον γάμο.
Με την εξουσία που μου δίνει το Σύνταγμα
και ειδικά το Άρθρο 51, παράγραφος 1 του Αστικού Κώδικα,
ονομάζω τον Αντόνιο Νοέλ και τη Μαρία Αντόνια συζύγους.
Αν θέλεις να βάλεις τις βέρες...
Είπε ότι ήμουν σαν αδερφός της, κανείς από την οικογένεια δεν πήγε,
ότι όλοι, και τα παιδιά της, ήταν αντίθετοι,
ότι ένιωθε μόνη. Με παρακάλεσε.
Ήταν καλή φωτογραφία. Θα την επαναλάβουμε.
Θα ήταν η καλύτερη. Ήταν καλή φωτογραφία.
Ο ΓΑΜΟΣ ΤΗΣ ΣΑΡΑ ΜΟΝΤΙΕΛ ΚΑΙ ΤΟΥ ΤΟΝΙ ΧΕΡΝΑΝΤΕΖ
Γιατί χρειάζεται 20 εκατομμύρια πεσέτες η Σάρα Μοντιέλ;
-Ούτε 20, ούτε 40, ούτε 50. -Δεν τα χρειάζεσαι, Σάρα.
Δεν έχεις πουλήσει ποτέ τίποτα
και ο άντρας σου δεν τα χρειάζεται, αφού είναι μαζί σου.
Μας αποκάλεσες αρπακτικά. Ξέρετε τι τρώνε;
Θα μου πεις γιατί μας ταΐζεις;
Το αποκλειστικό του γάμου της με τον Τόνι Χερνάντεζ την έβλαψε.
Δεν είναι αξιοπρεπές να λες ψέματα όπως εσύ κι ο Τόνι.
-Έχω ένα φοβερό δηλητήριο. -Ναι.
Αυτή η στιγμή ήταν αρνητική για τη Σάρα,
γιατί πέρα από το χιούμορ της,
έδειχνε έλλειψη ειλικρίνειας.
Και δεν φταίει αυτή. Τα ΜΜΕ φταίνε.
Προσπάθησαν να τη μειώσουν, να την κοροϊδέψουν.
Δεν κατάλαβαν ότι η Σάρα, ως σταρ, ήθελε να είναι στο προσκήνιο.
Ψεύτρα!
-Ερωτήσεις... -Αυτό το δαχτυλάκι.
Και νομίζω ότι ξαφνικά έγινε αυτό το κλικ, όλα άλλαξαν
και η Σάρα, δυστυχώς, έγινε μια καρικατούρα
αυτής που ήταν για πολλά χρόνια.
-Το κοινό γιούχαρε τη Σάρα Μοντιέλ. -Όχι, συγγνώμη.
-Σάρα, ήμουν εκεί, στο πλατό. -Συγγνώμη.
-Ποτέ! -Σάρα, σου λέω, ήρθες...
Ήμασταν άδικοι με τη Σάρα Μοντιέλ. Συμπεριλαμβάνω και τον εαυτό μου.
Όλοι τρεφόμαστε από αυτή τη γυναίκα. Όλοι μας.
Σκηνοθέτες, πλατό, περιοδικά.
Είναι αλήθεια ότι βγαίνοντας σε τόσες τηλεοπτικές εκπομπές
και περιοδικά επιδεικνύοντας τη σχέση της,
η Σάρα γίνεται εντελώς πεζή.
Γιατί να μένει σπίτι τα τελευταία χρόνια της ζωής της;
Γιατί να μη θέλει οι νέοι να τη γνωρίσουν από την τηλεόραση;
Όπως όλοι οι άλλοι. Όλοι χρησιμοποίησαν τον Τύπο.
Ξαφνικά, στην πιο αβοήθητη στιγμή της φρικτής τρίτης πράξης,
ένας άγγελος κατεβαίνει, δηλαδή το MTV, και τη σώζει.
Εξαίσια.
-Εξαίσια. -Εξαίσια.
Εξαίσια.
"Θα κάνω μια παγκόσμια διαφήμιση με το MTV.
Θα έβαζαν τη Μαντόνα να το κάνει
και τελικά πήραν εμένα".
Σε τέτοιες στιγμές λες "Ευχαριστώ, σύμπαν,
κάποιος με κατάλαβε".
Η Σάρα Μοντιέλ ήταν το πρόσωπο των Βραβείων Ευρωπαϊκής Μουσικής.
Ούτε η Τζένιφερ Λόπεζ, ούτε η Μαντόνα.
-Εξαίσια. -Είναι τέλειο
που ένα τηλεοπτικό δίκτυο όπως το MTV επέλεξε τη Σάρα...
-Εξαίσια. -...για να συμμετάσχει στο βίντεο.
Προκάλεσε σάλο στην Ισπανία,
γιατί ζηλεύουμε όλη την ώρα,
επικρίνουμε και γελοιοποιούμε τους πρωτοπόρους.
Ο καθένας μπορεί να το πει, αλλά η Σάρα το λέει με τέχνη...
-Ας το ακούσουμε. -Εξαίσια.
Εξαίσια.
Πιστεύεις ότι φέρθηκες καλά ως μητέρα;
-Φυσικά. Πάντα. -Η κόρη σας περνάει δύσκολα.
Μη μου πεις ότι σε κάποια φάση
τα παιδιά σου δεν είπαν "Μαμά, μη γίνεις ρεζίλι".
Η απόφαση της Σάρα κάποια στιγμή ήταν να βάλει πρώτα τα παιδιά της.
Δεν μπορούσε να ζήσει με τη ρήξη, χωρίς να της μιλάνε τα παιδιά της.
Κατάλαβε ότι ο γάμος της με τον Τόνι ήταν παράλογος
και δεν θα κρατούσε.
Του είπα ότι θέλω πίσω τα παιδιά μου,
ο Τόνι δεν έχει εκπληρώσει τον ρόλο του ως σύζυγός μου.
Δεν ήθελε να ζει εδώ στη Μαδρίτη.
Του είπα ότι έπρεπε να χωρίσουμε γιατί δεν μπορούσαμε να ζήσουμε έτσι.
Γιατί ένιωθα μόνη χωρίς παιδιά, χωρίς αυτόν και χωρίς κανέναν.
Η αγάπη της ως μητέρα υπερίσχυσε έναντι της αγάπης ως γυναίκας.
Στα νιάτα της, σε ομάδα. Ως ενήλικη, σε ζευγάρι.
Και στα γηρατειά, μόνη.
Μόνη με παιδιά, χωρίς παιδιά. Γιατί;
Γιατί η ζωή σε στριμώχνει.
Στο σπίτι, με ποιον είσαι; Μόνος.
Η μοναξιά μπορεί να είναι καλή ή κακή ανάλογα με το αν την επιλέγεις.
Μετά από όλα όσα πέρασε αυτή η γυναίκα,
ο κόσμος συχνά θυμάται
την παρωδία του χαρακτήρα που έπαιζε στην τηλεόραση.
Το ΛΟΑΤΚΙ κοινό δεν ξέχασε ποτέ ότι ήταν μεγάλο αστέρι,
ότι πήγε στις ΗΠΑ και κατέκτησε τον κόσμο.
Η Σαρίτα είναι το πρώτο ΛΟΑΤΚΙ ίνδαλμα στην Ισπανία. Το πρώτο.
Δυστυχώς, η κοινότητα ΛΟΑΤΚΙ έχει περάσει δύσκολα
και ίσως νιώσαμε ενσυναίσθηση για τον πόνο της.
Ήταν κι αυτή η δόση φαντασίας, λάμψης και παγιέτας που πρόσφερε,
που μας αρέσει στον κουίρ κόσμο. Κοίταξέ με.
Οι γκέι άντρες ελκύονται από αυτές τις ντίβες,
όχι για να τους μοιάσουμε,
αλλά επειδή βλέπουμε σε αυτές μια πτυχή του κόσμου της φαντασίας,
της ευτυχίας, που συχνά μας έχουν αρνηθεί.
Έχω δει τη Σάρα Μοντιέλ να πηγαίνει σε γκέι μπαρ και να λέει
"Πάμε να δούμε τις νεράιδες μου, με χρειάζονται εκεί".
Τώρα στη Γερμανία φαίνεται ότι με διάλεξαν για νονά,
βασίλισσα των Γερμανών γκέι.
Το να σε μιμούνται τα γκέι άτομα
ήταν ό,τι καλύτερο.
Το ΛΟΑΤΚΙ κοινό, όταν σε υιοθετήσει, είναι το πιο πιστό κοινό.
Ήταν πιστοί, επειδή ήταν κι εκείνη πιστή σ' αυτούς.
Με θαυμάζουν,
είμαι φίλη με τα αγόρια και τα κορίτσια.
Η Σάρα Μοντιέλ ήταν φρικιό, ήταν ελεύθερη γυναίκα,
σεξουαλική, ντυνόταν διαφορετικά.
Όπως ο Ιησούς Χριστός προωθεί τη χριστιανική θρησκεία,
η Σάρα Μοντιέλ χρειάζεται στην ποπ κουλτούρα.
Έχω κάτι όμορφα φορέματα που έχω ήδη χαρίσει,
περιμένω φίλους μου να κάνουν φοβερές ντραγκ εμφανίσεις.
Η Σάρα ενέπνευσε το ντραγκ
και την παρενδυσία.
Υπάρχουν συνάδελφοι ντραγκ κουίν που ζουν παίζοντας τη Σάρα Μοντιέλ.
Στα σόου τους μιμούνταν τη Σάρα Μοντιέλ.
Ως Σάρα, υπάρχει η Κάρλα Βανόνι.
Αλλά ποια είναι η αληθινή Σάρα;
-Η Μαργκό. -Είχαμε τον Μπόρο και τον Νίνο.
Πολύ καλές ντραγκ κουίν. Της άρεσε να τη μιμούνται.
Η πιο γνωστή είναι η Σάντρα Μοντιέλ.
Μ' αυτήν δούλευα περισσότερο. Ήταν υπερβολική.
Το χέρι, η κίνηση, περισσότερο από τη Σάρα.
Ντύνονται σαν εμένα, βάφονται σαν εμένα, καλύτερα από εμένα.
Είναι φοβερή ντραγκ κουίν και η ίδια.
Το μακιγιάζ της Σάρα, τα ζυγωματικά της, η έκφρασή της.
Μην κοιτάς την κάμερα, στο πλάι,
γείρε λίγο το κεφάλι και ούτω καθεξής.
Η κοινότητα ΛΟΑΤΚΙ χρειάζεται αυτά τα πρότυπα.
Λες "Γιατί όχι κι εγώ; Θα ζήσω τη ζωή μου όπως θέλω".
Ήξερε ότι υπήρχε κοινό
με την ανάγκη αυτής της απόλυτης φαντασίωσης.
Βλέπω τη Σάρα και χαίρομαι. Περνάω καλά.
Της χρωστάμε πολλές ώρες ευτυχίας.
Μου άρεσε αυτό με την Αλάσκα. Ήταν σαν να έλεγε "Είμαι αιώνια".
Απόλυτα
Αρνούμαι να σ' ακούσω άλλο ένα λεπτό
Προφανώς...
Το κάναμε επειδή τη θαυμάζουμε, είναι κομμάτι του κόσμου μας.
Στην ουσία...
Η Σάρα δεν χρειάζεται υπεράσπιση.
Απλώς για μας ήταν απόλαυση να δουλέψουμε με τη Σάρα.
Δυο ντίβες που μαλλιοτραβιούνται.
Ήξεραν τι θέλαμε και μας το έδωσαν.
Απόλυτα...
Ήταν η απόλυτη μούσα.
Η πιο απόλυτη ήταν η Σάρα Μοντιέλ.
Η Σάρα πήγε από όσα ήταν στο να γίνει δημοφιλής.
Υπάρχουν λίγα άτομα στον ποπ κόσμο της Ισπανίας,
και ένα από αυτά είναι η Σάρα Μοντιέλ.
Είσαι η καλύτερη, Σάρα.
Και το λατρεύω επειδή κατάφερες να διατηρήσεις
και να βελτιώσεις το χιούμορ σου, κι αυτό σε κάνει ακόμα καλύτερη.
Είσαι τόσο σπουδαία που θα φύγουμε
για να κάνουμε χώρο για σένα.
Εντάξει, πήδα.
Πάκο, μη μου γυρίζεις την πλάτη. Τι συμβαίνει;
Σκύψε, Πάκο. Πάκο, σκύψε.
-Τι; -Γονάτισε.
Γεια σου, Πάκο.
Ο διευθυντής των εταιρειών της Σάρα Μοντιέλ
δικάζεται σήμερα.
Κατηγορείται για υπεξαίρεση.
Η Εισαγγελία ζητά έξι χρόνια φυλάκιση
και αποζημίωση που τα παιδιά της υπολογίζουν
στα 500.000 ευρώ.
Όλοι πίστευαν ότι ο Χερνάντεζ εκμεταλλευόταν τη Σάρα.
Κανείς δεν ήξερε ότι αυτός που έβλαπτε περισσότερο τη Σάρα
ήταν από τους πιο έμπιστους.
Τα παιδιά της ήταν εκεί. Όλα έγιναν με έναν τρόπο που ήταν...
Όταν εξαφανίζεται ο Πέπε, εξαφανίζονται
και ο εκπρόσωπος, ο επιχειρηματίας, ο οδηγός.
Ο πατέρας μου ήταν ο συνδετικός κρίκος.
Η μητέρα μου ήταν καλή στα δικά της,
σε πολλά, ηθοποιία, τραγούδι, παρουσίαση,
αλλά δεν ήταν επιχειρηματίας, δεν δούλευε με χρήματα.
Για δύο δεκαετίες, ο Φρανθίσκο ήταν το δεξί χέρι της.
Ήταν ο μάνατζέρ της.
Μετά τον θάνατο του πατέρα μου,
σ' αυτόν βασιζόταν η μητέρα μου
ή θεωρούσε ότι ήταν ο πιο κατάλληλος.
Ο Πέπε Τόους έφερε αυτόν τον τύπο στη ζωή τους
επειδή ήταν στενός φίλος του γραμματέα του.
Έμπαινε στο σπίτι και έχαιρε εμπιστοσύνης.
Ήταν σκληρό. Ήταν οικογένεια. Σαν να σε κλέβει ο γιος σου.
Αυτή η ευκαιρία να σας συναντήσω όλους,
σταδιακά,
παντού από την Καστίλλη-Λα Μάντσα
Μια αφορμή ήταν ότι της είπε κάποια στιγμή
ότι το συμβούλιο της Καστίλλης-Λα Μάντσα
καθυστερούσε τις πληρωμές, δεν τον πλήρωνε.
Γνώριζε τη διοίκηση του συμβουλίου στα υψηλότερα κλιμάκια
και προφανώς ανέλαβε δράση.
-Του έκανα μήνυση... -Ναι.
Τον μήνυσα για υπεξαίρεση.
Αλλά έχεις χρήματα για να ζεις άνετα.
Δεν έπαιρνε απλώς προμήθειες.
Πήρε ολόκληρα κομμάτια από το έργο της Σάρα Μοντιέλ.
Ο εισαγγελέας ζητά φυλάκιση έξι ετών
Υπολογίζει σχεδόν στα 350.000 ευρώ
το ποσό που έκλεψε ή μετέφερε από τους λογαριασμούς της Μοντιέλ.
Δεν ήταν απλώς κακή διαχείριση.
Υπήρχε μια ενορχηστρωμένη προσπάθεια για υπεξαίρεση.
Ήταν το δεξί της χέρι,
και το 2008 η τραγουδίστρια του έδωσε την εξουσία
να διαχειρίζεται ακίνητα και περιουσιακά στοιχεία.
Της έδινε άδειες σελίδες κι εκείνη τις υπέγραφε.
Δεν ήξερε.
Ορίστηκε κηδεμόνας της σε περίπτωση ασθένειας.
Λυπάμαι πολύ, γιατί τον είχα σαν γιο μου.
Σάρα, έχεις κρίσεις πανικού τώρα, έτσι δεν είναι;
Το Δικαστήριο της Μαδρίτης καταδίκασε τον Φρανθίσκο Φερνάντεθ
σε δύο χρόνια φυλάκιση και πρόστιμο
στα παιδιά της Σάρα, ως κληρονόμους, αποζημίωση 350.000 ευρώ.
Μερικές φορές, όταν κάποιος τόσο κοντινός σου σε πληγώνει τόσο,
είναι καλύτερα να χάνεις τις αισθήσεις σου.
Και η καημένη δεν τις έχασε.
Είναι κρίμα, πιστεύω ότι αυτό
αποδυνάμωσε τη μητέρα μου.
Αν δεν είχε συμβεί, θα ζούσε πολλά χρόνια.
Είμαι σίγουρος.
Ήταν απογοητευμένη για πολλά πράγματα.
Έχασε πολλούς ανθρώπους μα βρήκε κι άλλους.
Προς το τέλος, είχε και καλούς φίλους.
Στα γηρατειά της, ήταν η γκρούπι μου και της Μπίμπι.
Ερχόταν σε όλες τις συναυλίες.
Ερχόταν τόσο συχνά, που μετά έβγαινε μαζί μας σε πάρτι
και πηγαίναμε στο Βαλγκάμε Ντίος.
Σίγουρα ερχόταν τόσο συχνά επειδή της δίναμε πραγματική προσοχή.
Καθόμασταν σε ένα πολύ μεγάλο ξύλινο τραπέζι
και καθώς περνούσε η νύχτα ερχόταν κόσμος
και εκείνη έλεγε "Έλα, τάδε, κάθισε κάτω".
Λάτρευα και τη Σάρα και τη Λόλες.
Τότε ήταν πολύ αληθινό και υπέροχο.
Ο κόσμος έλεγε, "Είναι πολύ μεγάλη. Είναι πολύ κουρασμένη".
Όχι, είχε κατάθλιψη.
Τηλεφώνησε το περιοδικό Glamour κι ο αρχισυντάκτης πρότεινε
"Θέλουμε συνέντευξη με τη Σάρα Μοντιέλ".
Η ταινία με τον Μπόρις ήταν η τελευταία.
Η τελευταία φωτογράφιση.
Ήθελα να νιώσει αγάπη,
ειδικά μετά από τόσα χρόνια παρενόχλησης..
Ετοίμασα έναν χώρο με τη γαλλική σαμπάνια που άρεσε στη Σάρα,
με τα πούρα Κοχίμπα που της άρεσαν, με τριαντάφυλλα.
Είναι αλήθεια ότι ο Αλβέρτο πρόσεχε τέτοια πράγματα
και βλέπετε ότι όλα έχουν φτιαχτεί σχολαστικά.
Είναι στο κρεβάτι ημίγυμνη, με τα σεντόνια ριγμένα έτσι.
Η γυναίκα είναι απίστευτη.
Λυπάμαι πραγματικά που δεν μπόρεσα να καταλάβω
ότι η Σάρα μπορούσε να γίνει φίλη μου
και ότι πραγματικά προσπάθησε να το πετύχει.
Νομίζω ότι της χρωστάμε πολλά.
Έναν φόρο τιμής που δεν της έχουμε αποτίνει.
Στην Ισπανία ήμασταν άδικοι
με κάποια σαν τη Σάρα.
Και νομίζω ότι θα ήθελε να λάβει περισσότερα εύσημα
σαν αυτά που έλαβε στο Μαϊάμι.
Στη Νέα Υόρκη, διοργάνωναν εκδηλώσεις για εκείνη.
Η Μοντιέλ κλείνει την περιοδεία της στις ΗΠΑ στη Νέα Υόρκη.
Επισκέφτηκε επίσης το Σικάγο και το Πανεπιστήμιο του Σινσινάτι
όπου της απέδωσαν φόρο τιμής.
Έχει αδικηθεί πολύ,
η Σάρα αξίζει να πάρει το Βραβείο Γκόγια.
Το αξίζει. Ήταν πρωτοπόρα.
Εκατομμύρια άνθρωποι έχουν δει τις ταινίες της Σάρα Μοντιέλ
και η Ακαδημία δεν το αναγνώρισε
με το Βραβείο Γκόγια, κάτι που δεν θα ήταν πρόβλημα.
Δεν μπορώ να το συγχωρήσω.
Για να είμαι ειλικρινής, έμοιαζε να μην την επηρέαζε τίποτα.
Αλλά όχι για το βραβείο Γκόγια.
Έλα τώρα.
Δεν υπάρχει εκπροσώπηση της ομορφιάς αυτής της χώρας
πιο σημαντική από τη δική της.
Να πάρει, δώστε της το Βραβείο Γκόγια.
Γιατί το αξίζει περισσότερο απ' όλους.
Κοίτα εκεί και θα δεις τη μητέρα σου να έρχεται.
-Και την αδερφή σου. -Πού;
Μαμά!
Θυμάμαι τη μητέρα μου να κάθεται
με την πλάτη γυρισμένη, κοίταζε τον τοίχο.
Όταν έφυγα, είχα μια παράξενη αίσθηση.
Πιστεύω σ' αυτά τα πράγματα. Ήξερα ότι κάτι θα συμβεί.
Και μετά δεν θα είμαστε εδώ.
Θα λες ότι ήσουν με τη μαμά,
τον μπαμπά, τον αδερφό και τη γιαγιά Φάνι.
Κατάλαβες;
Θυμάμαι ένα μήνυμα, η αδερφή μου ήξερε για τις εξετάσεις μου
και μου έγραψε "Πέθανε η μαμά".
Φυσικά, σήκωσα το τηλέφωνό μου.
Τηλεφώνησα, το επιβεβαίωσαν και δεν ήθελα να το πιστέψω.
Ήταν με την Άννα, την κοπέλα στο σπίτι,
πέθανε στα χέρια της.
Η αδερφή μου ήταν εκεί. Προσπάθησαν να την επαναφέρουν.
Ένα έμφραγμα την αποτελείωσε. Από τη μια στιγμή στην άλλη.
Για μένα, τη μέρα που πέθανε η Σάρα...
Νομίζω ότι είναι από τις χειρότερες μέρες της ζωής μου.
Λίγες μέρες πριν, μου τηλεφώνησε και μου ζήτησε να πάω
και λόγω απρόβλεπτων συνθηκών, δεν έγινε η τελευταία συνάντηση.
Και τότε ένιωσα πολύ άσχημα, πολύ απαίσια.
Δεν ξέρω, ένιωσα...
Ξέρεις αυτά που δεν περιμένεις;
"Τι μου συμβαίνει;" Δεν μπορούσα να αντιδράσω.
Δεν πέθανε επειδή ήταν άρρωστη.
Κι επειδή ήταν μεγάλη; Ναι, ήταν μεγάλη,
αλλά όσο όταν ήρθε να με δει.
Δεν την έβλεπα ως ετοιμοθάνατη.
Τουλάχιστον, δεδομένων των συνθηκών,
πέθανε έτσι, που ήταν πολύ ξαφνικό.
Εκατοντάδες φαν αποχαιρέτησαν τη Σάρα Μοντιέλ, τη σπουδαία ντίβα.
Και αποχαιρέτησε κι εκείνη.
Οδήγησαν τη νεκροφόρα της εν μέσω χειροκροτημάτων.
Ήταν λες και η Μαδρίτη ήξερε
ότι αποχαιρετούσε το μεγαλύτερο αστέρι της.
Ζήτω η Σάρα!
Ζήτω η Βιολετέρα!
Συγκινήθηκα πολύ.
Τότε συνειδητοποίησα ότι η Σάρα Μοντιέλ ήταν σημαντική.
Νέοι, παιδιά, μεγάλοι, όλοι χειροκροτούσαν.
Σαν θεσμός. Αυτό ήταν η Σάρα Μοντιέλ.
Δεν ήταν μόνο μητέρα μου, αλλά κι ιστορικό άτομο.
Στάθηκα μόνη μπροστά στο φέρετρο για λίγο.
Είχε συναισθηματική νιότη. Δεν μεγάλωσε ποτέ.
Την αποχαιρέτησα όπως νόμιζα ότι έπρεπε.
Και μόνο που πέρασα ένα λεπτό μαζί της, είναι υπέροχο.
Μου ήταν σημαντικό να είμαι εκεί, γιατί αποχαιρετώ ένα άτομο
που, χωρίς να το θέλω και χωρίς να είμαι σημαντική,
υπήρξε πολύ σημαντικό στη ζωή μου.
Έπρεπε να υποβάλουμε τα σέβη μας σ' αυτήν την υπέροχη καλλιτέχνιδα,
σ' αυτήν την υπέροχη γυναίκα, υπέροχο άνθρωπο και καλή μητέρα.
Και πολύ αγαπημένη φίλη.
Ήρθα να πω αντίο κι έπρεπε να έρθουν κι άλλοι.
Εκείνη τη μέρα ένιωσα θλίψη,
γιατί υπήρχαν πολύ λίγα γνωστά πρόσωπα.
Συναντήθηκα με τη Λόλες και τρεις άλλους.
Μιλάω για τις αρχές, τους συναδέλφους,
τα πλήθη στους δρόμους.
Η Ισπανία θάβει καλά τους νεκρούς. Δεν έθαψε καλά τη Σάρα Μοντιέλ.
Μια χώρα που δεν αποδίδει φόρο τιμής, σεβασμό,
και δεν αποχαιρετά τους μεγάλους καλλιτέχνες της
μοιάζει πολύ οπισθοδρομική και απολίτιστη χώρα.
Νομίζω ότι πλέον λέγονται πολλά,
επειδή οι νέοι δεν θυμούνται τι ήταν η Σάρα Μοντιέλ.
Έχουμε μια διαστρεβλωμένη εικόνα.
Η Σάρα είναι από τις σημαντικότερες μορφές στον κινηματογράφο μας.
Το εξώφυλλο στο Hola μάλλον επηρέασε πολύ κόσμο,
όπως και ο γάμος και τα τελευταία με τον Τόνι Χερνάντεζ.
Αν αυτό επηρέασε τον κόσμο, κάνουν μεγάλο λάθος.
Έλα τώρα, ξέρεις τι έκανε η Σάρα Μοντιέλ;
Το ξέρεις;
Ή θα επικεντρωθείς στα τέσσερα τελευταία χρόνια της Σάρα;
Και πάνω απ' όλα, πρέπει να θυμόμαστε
ότι η Σάρα είναι η πρώτη ισπανόφωνη σταρ.
Μια ηθοποιός σαν τη Σάρα Μοντιέλ δεν πεθαίνει ποτέ.
Η Σάρα Μοντιέλ είναι αθάνατη.
Είναι αδύνατον να υπάρξει άλλη Σάρα.
Δεν είναι ότι θέλω κάποια σαν αυτή. Δεν υπάρχει καμία σαν αυτήν πια.
Η Σάρα Μοντιέλ είναι σαν να μπαίνεις σε ένα φανταστικό όνειρο.
Δράμα, γοητεία, ευαισθησία
και πάνω απ' όλα εξέφραζε τη θέληση για ζωή
και θέληση να προχωράς πάντα μπροστά.
Ανήκει στην ιστορία μας, στην ιστορία της ψυχαγωγίας μας.
Η μαμά μου δεν ζει πια,
και εκτιμάμε τα πράγματα πιο πολύ όταν τα χάσουμε.
Πήγα κι εγώ να την αποχαιρετήσω.
Αντόνια.
Δεν θα μπορέσουν να τη διαγράψουν τα επόμενα χρόνια.
Έχω νιώσει την αγάπη του κόσμου για το όνομα Μοντιέλ,
και το φέρω με περηφάνια.
Ήταν σπουδαία δασκάλα στο πώς να απολαμβάνουμε τη ζωή,
δηλαδή να είμαστε ελεύθεροι και να κάνουμε ό,τι θέλουμε.
Ήταν αξιαγάπητη, προσιτή.
Ένιωθα σεβασμό γι' αυτήν, βαθιά στοργή και θαυμασμό.
Γονατίζω μπροστά της.
-Υπέροχα. -Μην κουνηθείς, Αντόνια.
Ήταν η καλύτερή μου φίλη και την αγαπούσα πολύ.
Την αγαπούσαμε, την αγαπάμε, τη θυμόμαστε.
Η Αντόνια Αμπάντ δεν θα σβηστεί όσο ζει στις καρδιές μας.
Οι σκέψεις και η καρδιά μου ήταν πάντα μαζί της. Πάντα.
Δόξα στη Σάρα Μοντιέλ.
Με ποια πρόταση θες να σε θυμούνται;
Απλώς, Σάρα Μοντιέλ.
Απόδοση: Iyuno